**Blues paranoic**

*Alexandru Andrieș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poștașu-mi aduce ziarul acasă,

Zâmbește cu foarfeca-n mână:

"Am tăiat ce mi s-a părut periculos,

Puteți să-l citiți, poftă bună!"

M-așez în față la televizor

Pe ecran un chelner apare:

"Bună seara, stimați telespectatori,

Îndată v-aduc de mâncare!"

La telefon nici nu-ncerc să vorbesc,

De cum ridic receptorul

E-o voce acolo care zice "Alo,

Încercați mai târziu, s-a ars motorul!"

Apa curge, dar foarte rar:

Mi-a zis mie cineva

Că asta se-ntâmplă fiindcă sunt

Prea multe microfoane pe rețea!